吳振纓

吳振纓（），字長組，號儉育，浙江湖州府烏程縣民籍，歸安縣人，明朝政治人物。

 生平 
萬曆三十一年（1603年）癸卯科浙江鄉試第三名舉人，天啟二年（1622年）中式壬戌科會試第一百六十六名，三甲第三百二十名進士。吏部觀政，四年（1624年）十月授中書舍人《天啓壬戌科序齿录》：吴振缨，浙江湖州府乌程县学生，民籍，归安县人，字长组，號俭育，治诗经，行一，丙戌年六月二十六日生。癸卯乡试三名，会试一百六十六名，廷试三甲三百二十名。吏部观政，甲子十月授中书。曾祖木；祖炌，庠生；父中俊，礼部儒士、敕封徵仕郎中书舍人；母孙氏，赠孺人。严侍下。弟振缙；振綋，庠生；振綖；振绪；振紓；振绮。娶黄氏，赠孺人。子翃，庠生；翥，庠生；翷。，崇禎三年（1630年）任順天鄉試同考官，四年（1631年）升廣東道監察御史，巡視南城，七年（1634年）巡按淮揚，八年（1635年）張獻忠攻陷鳳陽，毁祖陵，吳振纓罷職戍邊《崇禎實錄·卷之八·懷宗端皇帝八》。

 著作 
著有《顛石齋詩集》《靜志居詩話·卷十八·吳振纓》：吳振纓，字長組，歸安人。天啟壬戌進士，除中書舍人，考授廣東道御史。有顛石齋詩集。詠物詩最難工，而梅尤不易，林君復『雪後園林纔半樹，水邊籬落忽橫枝。』此為絕唱矣。他如：『疎影橫斜水清淺，暗香浮動月黃昏』，僅易江為二字，以『竹』『桂』為『疎』『暗』，是妙於點染者。余則蘇子瞻『竹外一枝斜更好。』高季迪『薄暝山家松樹下。』亦見映帶之工。高續古絕句云：『舍南舍北雪猶存，山外斜陽不到門。一夜冷香清入夢，野梅千樹月明邨。』可謂傳神好手。朱希真詞：『橫枝清瘦只如無，但空裡疎花數點。』李易安詞：『要來小酌便來休，未必明朝風不起？』皆得此花之神。若朱雍之梅詞，黃晞顏之梅苑，李龏之梅花衲，釋明本之梅花百詠，詩愈多而神愈遠矣。侍御《棲賢看梅》之作，實獲我心。詩云：『萬樹惟一色，半山堆白雲。鳥啼邨不夜，香遠客先聞。近寺松陰合，橫枝澗影分。誰家修竹裡，簾外亦紛紛。』。

 家族 
曾祖吳木；祖父吳炌；父吳中俊，封中書舍人。母孫氏（贈孺人）。嚴侍下。弟吳振縉、吳振綋、吳振綖、吳振緒、吳振紓、吳振綺。

參考文獻

Z
Category:烏程人
Category:明朝吏部觀政
Category:明朝中書舍人
Category:明朝順天鄉試同考官
Category:明朝廣東道監察御史